Pelusios subniger

Pelusios subniger juga dikenali sebagai Kura-kura Lumpur Hitam Afrika Timur atau Kura-kura Pan, ialah spesies kura-kura dari keluarga Pelomedusidae, berasal dari timur dan tenggara Afrika.

Ciri-ciri
Haiwan ini mempunyai cangkerang tinggi, licin, dengan panjang mencecah 5.1-7.9 in. Cangkerangnya berwarna coklat gelap, kelabu, atau hitam, biasanya berwarna kuning atau memiliki tanda hitam dan pucat. Plastron berengsel. Boleh jadi berwarna coklat, kelabu, hitam atau kuning. Rahang atasnya tumpul, dan licin. Kepala kura-kura dewasa satu warna. Mereka juga menarik kepala ke tepi seperti kura-kura pleurodira yang lain. Spesies ini mungkin dikelirukan dengan Kura-kura Afrika Barat.

Dua subspesies dikenalpasti:
P. s. subniger (Bonnaterre, 1789) - spesies tip
P. s. parietalis (Bour, 1983) - Kura-kura Lumpur Hitam Seychelles

Taburan dan habitat
Haiwan ini ditemui di kawasan tropika dan subtropika berhampiran timur dan tenggara Afrika, iaitu merangkumi Zimbabwe, Madagascar serta Kepulauan Seychelles (P. s. parietalis di lokasi terbaharu). Terdapat juga populasi pedalaman di  Pulau Mauritius, Guadeloupe, Kepualauan Glorieues, dan Diego Garcia. Mendiami kawasan berair seperti tasik, lumpur dan sungai.

Ekologi
Mereka bersifat maun, menjadikan ikan, invertebrata dan tumbuh-tumbuhan sebagai makanan. Boleh mencecah usia sehingga lebih 50 tahun. Kura-kura betina mampu menghasilkan 3-12 bijitelur pada musim bunga dan menanamnya di dalam lumpur dan mengambil masa hingga dua bulan untuk menetas. Berjemur sepanjang hari dan aktif pada waktu malam. Mereka mengorek tanah menanam diri bagi mengekalkan suhu badan.

Pemuliharaan
Populasi subspesies dikelaskan sebagai kurang membimbangkan oleh IUCN, manakala subspesies dari Seychelles dianggap sangat-sangat terancam.

Peliharaan
Haiwan ini mudah dibela. tanki bersaiz 2 gelen air boleh digunakan. Tempat berenang dan ruang berjemur dengan lampu haba juga diperlukan. Mereka mudah mendapat penyakit kulit jika Ph air tidak memenuhi antara 6.0-6.5. Suhu perlulah dikekalkan 78-82 darjah Fahrenheit. Mereka mudah dibela dan tidak agresif terhadap manusia, tetapi agresif terhadap kura-kura lain. Mereka boleh membunuh burung, tikus dan serangga berhampiran. Kura-kura ini jarang mendapat penyakit, namun ia elok diasingkan dengan haiwan belaan lain bagi mengelakkan penyakit berjangkit.

Rujukan

Pelusios
Kura-kura Afrika